Сыйныфтан тыш чара.

(әдәби –музыкаль очрашу кичәсе)

“Батырларны онытырга хакыбыз юк”

Әлмәт муниципаль районы

Түбән Мактама 1 нче гомуми урта

белем бирү мәктәбенең

татар теле һәм әдәбияты укытучысы

Шәймарданова Ландыш Атлас кызы

**Максат:** 1.Әфган сугышы, аның асылы белән тирәнтен таныштыру,

1. 2. Хәрби хезмәттә булган ир-егетләргә карата хөрмәт хисләре тәрбияләү.

**Җиһазлау**. Әфган геройларына багышланган күргәзмә, плакатлар, проектор, газета- журнал материаллары.

Әкрен генә музыка ишетелә (**Солдатлар”җыры**).  
**1нче алып баручы.**

Батырлык … Бу купшы сүз түгел,  
Хәтерләрдән тиз җуела торган  
Күңелләргә-җанга уела торган  
Кайсы тауның ташларыннан икән  
Батырлыкка hәйкәл куясы?  
Чорлар жиле ташларны да уя,  
Тик мәңгелек –хәтер кыясы!  
**2 нче алып баручы.**

Ил өстендә бөтерелеп йөрсә хәвеф-хәтәр  
Бу инде батырларча диеп килгән соңгы хәбәр  
Батырлык дип күпме сөйләп йөрмик,  
Күпме аны күккә күтәрмик,  
Ише бармы бөеклекнең…  
Солдат кылган батырлыкка тиңләрлек.

**1нче алып баручы.**  
Хәерле көн, исәнмесез, хөрмәтле бәйрәмебез кунаклары кадерле укытучылар һәм укучылар! Без бүген бирегә «Онытылмый, һич тә онытылмый, хәтерләрдә һаман яңара!» дип исемләнгән очрашуга жыелдык. Безнең бүгенге кичәбез ерак Әфганстан җирендә гомере өзелеп мәңгелек булып калган батыр солдатлар һәм ул дәһшәтле көннәрнең шаһите булып үзләренең хәрби бурычын намус белән үтәгән батыр һәм кыю йөрәкле безнең каршыбызда утыручы ир-егетләребезгә багышлана.  
 **Җыр «Ул дәһшәтле сугыш еллары»**

**2нче алып баручы.**  
1. Әфганстан! Бу сүзләрне әйтү белән күз алдына тау-ташлы рәхимсез кояшлы әфган җире килеп баса. Әфганстан! Бу дөньяга тормышны дәвам итәргә килгән 15 меңнән артык егет Әфган җирендә ятып калды. Ни өчен?

**1нче алып баручы.**

Әфган сугышында Татарстаннан 9570 кеше катнаша, 260 сугышчы һәлак була, 233 е гарипләнә, 546 сы яралана, контузия ала. Әлеге саннарны безнең онытырга хакыбыз юк. Чөнки алар – безнең ватандашлар, якташлар. Бүген Әлмәт районында Әфганстан сугышында катнашкан 484 кеше яши. Сугышта катнашкан якташларыбыз арасында 13 егет, хәрби бурычларын үтәгәндә һәлак булды. Алар барысы да егерме яшьлек булып, безнең күңелләребездә калды.

**2нче алып баручы.**

Безнең бүгенге кичәбездә әнә шундый батыр йөрәкле, куркусыз, дөньяга матур тормыш, азатлык китерүчеләр утыра.

**1нче алып баручы.**  
 Хөрмәтле әфганчы-интернационалистлар! Берәүнең дә сезнең алга куелган бурычның намус белән үтәлүен онытырга һәм аны каралтырга хакы юк. Ул вакытта алган тән һәм җан яраларыгыз шул мәхшәрле көннәрнең үткәненә бер истәлек кенә булсын.  
Алар кабаттан яңармасын, сугыш афәте күрмичә, имин дөньяларда тыныч күңел белән яшәргә язсын иде.

Ә хәзер бәйрәм белән котлау өчен сүзне Түбән Мактама үз җирле идарәсенең җитәкчесе Бәдретдинов Рамил Әкрәм улына бирелә.  
  
**Җыр “Гүзәл җирем”.**

**2нче алып баручы.**  
 Безнең бүгенге кичәбездә сүз сагыш, моң, югалту ачысы һәм батырлык турында булачак. Шушы елның 15 февралендә соңгы совет сугышчысы Әфганстан чиген атлап чыкканга 43 ел була. Бу көнне дәүләтебез хакына көч һәм сәламәтлекләрен, үз тормышларын биргән кешеләрне искә алабыз, тыныч тормышны саклау өчен теләсә –кайсы минутта әзер торучы кешеләргә ышаныч белән карыйбыз. Безнең Түбән Мактама авылыннан гына да 11 егетебез Әфганстанда хезмәт итеп, үзләренең хәрби бурычларын үтәп кайттылар.  
**1нче алып баручы.**  
Күпме генә гомер үтмәсен, сезнең йөрәкләрдәге авыр тойгыларны, сез күргән газап-борчуларны юып төшерү һич мөмкин түгел. Утлы юллар, хәрбиләрчә чын дуслык, батырларча һәлак булган хезмәттәшләрегез хәсрәте - болар барысы да мәңге онытылмас вакыйгалар.  
  
**2нче алып баручы.**  
1979 елның 25 декабре көнне көндезге сәгать 3 тә совет гаскәрләре Әфганстан чиген үтеп керәләр. Әфган! Анда безнең 500 меңнән артык солдатыбыз катнаша

**1нче алып баручы.**  
49985 кеше яралана, 6669 ы гарипләнә, 13833 кеше яу кырында ятып кала, 312 се хәбәрсез югала, 18 е чит җирләрдә кала. Беркемгә дә хәбәр ителмәгән сугыш 9 ел 1 ай һәм 19 көн дәвам итә .

**1нче алып баручы.**  
 Әфганстан! Ун ел буе бу сүз безнең җаннарга тынгылык бирмәде. Күпме кан-яшь түгелде, чәчәктәй гомерләр өзелде. Сынатмадылар безнең егетләр. Аларның берсе дә нинди генә кыен хәлгә калса да кешелек сыйфатларын югалтмады, намусына хыянәт итмәде.Утны- суны кичеп туган илгә кайткач та сынатмый әле алар!  
**2нче алып баручы.**  
 Коточкыч афәтне үз күзе белән күргән, аның эчендә кайнаган, гомерендә мылтык та тотып карамаган килеш, яңгыр кебек яуган кургаш астында исән калырга, кулсыз-аяксыз калган иптәшләренең өзгәләнүләрен ишетергә, үз кулында җан биргән иптәшенең соңгы амәнәтен үтәргә көч тапкан батырларыбыз, сүзне сезгә биреп китәбез.  
1.Туган жирдән аерылып, солдат хезмәтенә китеп Әфган җиренә килеп эләккән Рәсүл абый Казыевка сүзне бирәбез. Рәхим итегез!  
-Рәсүл абый, үзегезнең Әфган җиренә барып кергәнегезне кайчан белдегез? Сезне анда керергә әзерләделәрме? Үз кичерешләрегез белән уртаклашсагыз иде.

**1нче алып баручы.**  
 Ә хәзер минем сүзне җирлегебезнең әфганчы егете, кайнар нокталарда хезмәт итеп, зур югалтуларны үз күзләре белән күреп, безнең арабызга исән-имин кайткан Инсаф абыйгаДаешовка бирәсе килә.  
Инсаф абый, егетләрнең хәрби хезмәткә чакырып алган көннәре ул еллар өчен иң истәлекле көн дә, шул ук вакытта шомлы хәбәр дә булып тора, чөнки Әфган җиле ул чакта исә иде. Чакыру алганда, кайсы якка чыгып китәсегез билгеле идеме?  
 **Ш. Галиев шигыре “Монысы хәрби сер!”**  
**1нче алып баручы.**  
Ни өчен 4 елга сузылган Бөек Ватан сугышы турында бөтен фактлар диярлек билгеле, ә 9 елдан артык барган Әфган сугышы турында күпчелек кеше бернәрсә дә белми?  
 Бер сугышны да гади халык башламый, әмма бары ул гына канлы күз яшьләре түгә, ул гына югалтуларга, мәңге төзәлмәс җан яраларына түзә.  
**1нче алып баручы.**  
 Безнең йөрәкләрдә булса икән  
Учакларда булган сизгерлек.  
“Кара ләлә” булып илгә кайтты  
Күпме гомерләрне өздердек.  
Әфганстан!  
Шушы бер кирәкмәгән сугыш аркасында күпме гөнаһсыз, әле яшәргә дә өлгермәгән егетләребез иңнәренә автоматларын асып, тау-таш арасына әфган халкының тынычлыгын яклап үз гомерләрен бирделәр. Күпме гаилә ут эчендә яшәде.Күпме ананың газиз баласы өчен кайнар күз яшьләре чишмә булып акты. Шушы сугыш аркасында Татарстан 257 кешесен югалтты, боларның күпмесе үз районыбызның батыр йөрәкле кыю егетләре.

**2нче алып баручы.**  
Күпме утлар-сулар кичмәдек без  
Кемнәрнеңдер җирдә хакын хаклап,  
Туган илне, сөю-сагынуларны  
Йөрәк түрләрендә генә саклап.  
Тарлавыклар, кыя кичүләр  
Төштәгедәй хәтерләрдә калды  
Газиз гомерләрне кыя-кыя,  
Өстебездә үлем уты яуды.  
**Җыр «Кирәкми безгә сугыш»**  
 **1нче алып баручы.**  
Хөрмәтле дуслар! Бәйрәм концертыбыз ахырына якынлашты. Исән кайткан әфганчылар,Чечен Республикасында хәрби бурычларын үтәп кайткан ир- егетләребез арабызда яши.   
Еллар уза, дөньяга яңа буыннар килә. Әмма канкойгыч сугышлар турында беребезнең дә онытырга хакы юк!

**1нче алып баручы.**  
 Изге җиребезне илбасарлардан саклап калган, аның иминлеге өчен гомерен дә кызганмаган Ватан сугышы каһарманнары, Әфганстан, Чечен җирендә һәлак булган, армия сафларында хезмәт иткәндә яшь гомерләре вакытсыз өзелгән улларының якты истәлеге алдында баш иябез! Аларның исеме, якты маяк булып, буыннардан-буыннарга күчсен!   
Сугыш уты бер җирдә дә кабынмасын, дөньялар имин булсын. Сау булыгыз!

Начало формы

Конец формы